kalixlouiis/myanmar-wikipedia-corpus huggingface dataset:
Ruy Castro (2013). "Garrincha: The Triumph and Tragedy of Brazil's Forgotten Footballing Hero" p.89. Random House မှတ်စု ကိုးကား ကဏ္ဍ:နိုင်ငံတကာ ဘောလုံးသမားများ။
ဖဲရန့်တ်စ် ပုရှ်ကာ့ရှ် (; , (ငယ်နာမည် Purczeld၊ ၁၉၂၇ ဧပြီ ၁ - ၂၀၀၆ နိုဝင်ဘာ ၁၇) သည် ဟန်ဂေရီ ဘောလုံးသမား၊ နည်းပြဟောင်း တစ်ဦးဖြစ်၍ ၎င်းကို အကြီးကျယ်ဆုံးသော ဘောလုံးကစားသမားများအနက် တစ်ဦးဟူ၍ သတ်မှတ်ထားကြသည်။
ဖခင်မှာလည်း ဘောလုံးသမားတစ်ဦးဖြစ်ကာ Ferenc Puskás Senior ဖြစ်သည်။
ဂိုးသွင်းများသူ တိုက်စစ်မှူးတစ်ဦးဖြစ်၍ ဟန်ဂေရီအတွက် နိုင်ငံတကာပွဲ (၈၅) ပွဲတွင် (၈၄)ဂိုးသွင်းယူခဲ့သည်။
စပိန်ဘောလုံးအသင်းအတွက်လည်း နိုင်ငံတကာပွဲ လေးပွဲကသစားခဲ့သည်။
ဟန်ဂေရီလိဂ်၊ လာ လီဂါလိဂ်တို့တွင် ၅၂၉ ပွ၌ ၅၁၄ဂိုး သွင်းယူခဲ့သည်။
၁၉၅၂တွင် အိုလံပစ်ချန်ပီယံဖြစ်ခဲ့ပြီး ၁၉၅၄တွင် နိုင်ငံအသင်းကို ကမ္ဘာ့ဖလား ဗိုလ်လုပွဲဆီသို့ ဦးဆောင်ခေါ်ယူနိုင်ခဲ့သည်။
ထိုပြိုင်ပွဲစဉ်အကောင်းဆုံးကစားသမားအဖြစ် ဖီဖာရွှေဘောလုံးဆုရရှိခဲ့သည်။
ပုရှ်ကာ့ရှ်သည် ချန်ပီယံလိဂ် ဖလား သုံးကြိမ် (၁၉၅၉၊ ၁၉၆၀၊ ၁၉၆၆) ၊ ဟန်ဂေရီပြည်တွင်လိဂ် ၁၀ ကြိမ်၊ လာလီ ဂါဖလား ၅ ကြိမ် နှင့် ဂိုးသွင်းအများဆုံးဆု ၈ ကြိမ်ရရှိခဲဘသည်စာ ၁၉၉၅တွင် နိုင်ငံတကာ ဘောလဋ္ဌုးသမိုင်းနှင့် စာရင်းအင်း အဖွဲ့ချုပ် (IFFHS) က (၂၀)ရာစု၏ ထိပ်တန်းဂိုးသွင်းရှင်အဖြစ် အသိအမှတ်ပြုခဲ့သည်။
ဟန်ဂေရီ ကလပ်များဖြစ်သည့် Kispest နှင့် Budapest Honvéd တို့တွင် ကစားသမားဘဝစတင်ခဲ့ပြီး ဟန်ဂေရိလိဂ်၌ လေးရာသီ ထိပ်တန်းဂိုးသူယူသူ ဖြစ်ခဲ့ကာ ၁၉၈၄၌ ဥရောပ၏ ထိပ်တန်းဂိုးသွင်းနိုင်သူလည်း ဖြစ်သည်။
၁၉၅၀နှစ်များအတွင်း ဟန်ဂေရီ အမျိုးသား ဘောလုံးအသင်း ၏ ထင်ရှားသော အသင်းသားနှင့် အသင်းခေါင်းဆောင်ဖြစ်ခဲ့၏။
ထိုစဉ်က ဟန်ဂေရီအသင်းသည် ရွှေအသင်း (သို့) ခွန်အားကြီးသော 'မဲ့ဂယား'များ အဖြစ် ထင်ရှားကျော်ကြားခဲ့သည်။
ဟန်ဂေရီတေယ်လှန်ရေးကြီးပြီးနောက် နှစ်နှစ်အကြာတွင် စပိန်သို့ နိုင်ငံကူးပြောင်း အခြေချခဲ့ကာ စပိန်၌ ရေအား မဿရစ်ဿ် (ရီးယဲ)တွင် ကစားခဲ့သည်။
ထို၌ကစားစဉ် ဂိုးအများဆုံးသွင်းသူဆု 'ပိချီချီ' (Pichichi) လေးကြိမ်ရရှိခဲ့ပြီး ချန်ပီယံလိဂ် ဗိုလ်လုပွဲများတွင် (၇) ဂိုးသွင်းယူခဲ့သည်။
ကသားသူအဖြစ်မှ အနားယူပြီးနောက် နည်းပြဖြစ်လာကာ ၁၉၇၁တွင် ပါနာသီနိုင်းကော့စ် (Panathinaikos) ကို ချန်ပီယံလိဂ် ဗိုလ်လုပွဲ (ထိုစဉ်က European Cup အမည်ဖြင့်ကျင်းပ) အထိ ခေါ်ဆောင်နည်းပြနိုင်ခဲ့ပြီး အားယာ့ခ်စ်အသင်း (Ajax) ကို ၂-၀ ဖြင့် ရှုံးနိမ့်ခဲ့ရသည်။
၁၉၉၃ တွင် ဟန်ဂေရီသို့ ပြန်လာပြီး ဟန်ဂေရီ အမျိုးသား အသင်းကို ယာယီကိုင်တွယ်ခဲ့၏။
၁၉၉၈၌ FIFA/SOS Charity အဖွဲ့၏ ပထမဆုံး သံတမန်ဖြစ်လာခဲ့သည်။
၂၀၀၂တွင် ဘူးဒါပက်စ်ရှိ 'နိရှိတာဒီယော်န်'(Népstadion) အားကစားကွင်းကို ပုရှ်ကာ့ရှ် ဖဲရန့်တ်စ် အားကစားကွင်း အဖြစ် ၎င်းကိုဂုဏ်ပြု၍ အမည်ပြောင်းလဲခဲ့သည်။
၂၀၀၃ နိုဝင်ဘာတွင် ယူအီအက်အေ နှစ်ပတ်လည် ဆုပေးခြင်း အခမ်းအနား၌ ဟန်ဂေရီဘောလုံးအဖွဲ့ချုပ်က လွန်ခဲ့သည့် နှစ်ငါးဆယ်အတွင်း အကောင်းဆုံး ဟန်ဂေရီဘောလုံးကစားသမားအဖြစ် ကြေညာခဲ့သည်။
၂၀၀၉ အောက်တိုဘာတွင် ဖီဖာက လွန်ခဲ့သောရာသီက အလှပဆုံးဂိုးသွင်းယူသူကို ပေးသည့်ဆုအား ပုရှ်ကာ့ရှ်ဆု အဖြစ် ကြေညာခဲ့သည်။
ပီလီ၏ 'ဖီဖာ(၁၀၀)'စာရင်း၌ လည်းပါဝင်ခဲ့သည်။
ပိုကီမွန် ဂိုး (Pokémon Go) သည် နီအန်းတစ် ကုမ္ပဏီ မှ ပိုကီမွန် ကုမ္ပဏီနှင့် ပူးပေါင်း၍ အိုင်ဖုန်းနှင့် အန်းဒရွိုက် မိုဘိုင်းကိရိယာ များအတွက် ထုတ်လုပ်ထားသော အာရုံထပ် လောကစစ် နည်းပညာ ပါဝင်သည့် မိုဘိုင်းဂိမ်း တစ်ခု ဖြစ်သည်။
ပိုကီမွန် ကုမ္ပဏီ၏ ဖရန်ချိုက်စ် တစ်စိတ်တစ်ပိုင်း ဖြစ်ပြီး နီအန်းတစ်၊ နင်တန်းဒိုး နှင့် ပိုကီမွန် ကုမ္ပဏီတို့ ပူးပေါင်း လုပ်ဆောင်ထားခြင်း ဖြစ်သည်။
၎င်းသည် မိုဘိုင်းကိရိယာ၏ ဂျီပီအက်စ် ကို အသုံးပြု၍ ကစားသမား၏ တကယ့် ကမ္ဘာပေါ်ရှိလက်ရှိနေရာတွင် ရှိနေသကဲ့သို့ ပေါ်လာတတ်သည့် ပိုကီမွန် ဟုခေါ်သော ပုံရိပ်ယောင် သတ္တဝါများကို ရှာဖွေရန်၊ ဖမ်းဆီးရန်၊ တိုက်ခိုက်ရန် နှင့် လေ့ကျင့်ရန် စသည်ဖြင့် ကစားရခြင်း ဖြစ်သည်။
ဤဂိမ်းအား ကစားရန်အတွက် အခမဲ့ ဖြစ်သော်လည်း ဖရီးမီယမ် စီးပွားရေး ပုံစံကို သုံးထားက အက်ပ်အတွင်း အချို့သော ဂိမ်းအတွင်း အသုံးပြုသည့် ပစ္စည်းများကို ဝယ်ယူနိုင်သည်။
ဂိမ်းအား စတင်ထုတ်လုပ်ဖြန့်ချိစဉ်က ပိုကီမွန် မျိုးစိတ် ၁၅၁ မျိုးဖြင့် စတင်မိတ်ဆက်ခဲ့သော်လည်း ၂၀၂၀ တွင် မျိုးစိတ်ပေါင်း (၆၀၀) ခန့် အထိ ရှိလာပြီ ဖြစ်သည်။
ပိုကီမွန် ဂိုး ဝေဖန်မှုများသည် အကောင်းနှင့် အဆိုး​ရောနေသည်။
ဝေဖန်သူများကအယူအဆကိုချီးကျူးသော်လည်း နည်းပညာပြဿနာများကိုဝေဖန်ကြသည်။
၎င်းသည် ၂၀၁၆ ခုနှစ်တွင် အသုံးအများဆုံးနှင့် အမြတ်အစွန်းအရဆုံး မိုဘိုင်းအက်ပလီကေးရှင်း များထဲတွင် တစ်ခုဖြစ်ပြီးယခုနှစ်အကုန်တွင် ကမ္ဘာအနှံ့ အကြိမ်သန်း (၅၀၀) ကျော်ဒေါင်းလုပ်ဆွဲယူခဲ့သည်။
၎င်းသည် တည်နေရာအခြေပြု နှင့် AR နည်းပညာကိုတိုးမြှင့် ခြင်း ၊ ကိုယ်လက်လှုပ်ရှားလုပ်ဆောင်မှုကို မြှင့်တင်ခြင်းနှင့် ခြေလျင်အသွားအလာများလာခြင်းကြောင့်ဒေသခံစီးပွားရေးလုပ်ငန်းများကိုတိုးတက်အောင်ကူညီခြင်းတို့ကြောင့် အသိအမှတ်ပြုချီးကျူးခံရသည်။
သို့ရာတွင်၎င်းသည်မတော်တဆမှုများနှင့် လူထုအား စိတ်အနှောက်အယှက်ဖြစ်စေမှုများကိုဖြစ်ပေါ်စေသည့်အငြင်းပွားမှုများကို ဖြစ်ပေါ်စေခဲ့သည်။
အစိုးရများက လုံခြုံရေးနှင့် ပတ်သက်၍ စိုးရိမ်ပူပန်ကြောင်း ထုတ်ဖော်ပြောကြားခဲ့ကြပြီး အချို့နိုင်ငံများမှာ ၎င်း၏ အသုံးပြုမှုကိုစည်းမျဉ်းသတ်မှတ် ခဲ့သည်။
2019 အစောပိုင်းတွင်တစ်ကမ္ဘာလုံးမှ ဒေါင်းလုပ်ဆွဲထားသည့် အကြိမ်ရေ သန်း ၁၀၀၀ ကျော် ရှိပြီး အမေရိကန်ဒေါ်လာ သန်း (၃,၀၀၀) ဝင်ငွေရရှိခဲ့သည်။
၂၀၁၈ ခုနှစ်မေလတွင် လစဉ်ပုံမှန်အသုံးပြုသူ ၁၄၇ သန်း ကျော် ရှိသည်။
ကဏ္ဍ:အန်းဒရွိုက်ဂိမ်းများ ကဏ္ဍ:၂၀၁၆ ဗီဒီယိုဂိမ်းများ ပိုကီမွန် ပိုကီမွန် ဆိုတာသည် Pokemon ကို စိတ်ကြိုက်နှစ်သက်ရာ သတင်းအချက်အလက်များဖြစ်ပြီး ဒေတာအတွက် ကိုယ်စားလှယ်ဖြစ်သော မြို့များအတွက် အလုပ်လုပ်နိုင်သော အသုံးပြုသူဖြစ်ပါသည်။
ဒီနေရာတွင် Pokemon ရောဂျက်တွေကို ရယူရန် မြို့နယ်များအတွက် အသုံးပြုသူများနှင့် ပတ်သက်သော သတင်းအချက်အလက်များဖြစ်ပါသည်။
'' သင့်တွင်အချက်အလက်များ CGPA To Percentage - အင်တာနက်ပိုကီမွန် အကြောင်းအရာအတွက် လက်ကျန်တွေကိုရယူရန်အတွက် လိပ်စာသို့ ပေး ဆောင်းပါ။
လူသားတို့၏သမိုင်း သို့မဟုတ် ကမ္ဘာ့သမိုင်းသည် လူသားထု၏အတိတ်ကို သေသေချာချာ သုတေသနပြုကာ ဖော်ပြခြင်း ဖြစ်သည်။
ရှေးဟောင်းသုတေသနပညာ၊ မနုဿဗေဒ၊ မျိုးရိုးဗီဇပညာ၊ ဘာသာဗေဒနှင့် အခြားသော ပညာရပ်များမှ ရှာဖွေတွေ့ရှိချက်များကို အခြေခံ၍ ဖော်ပြခြင်းဖြစ်ပြီး၊ စာအရေးအသားကို စတင်တီထွင်သည့်ကာလမှ စတင်၍ သမိုင်းတင်ထားနိုင်ခြင်းဖြစ်သည်။
ထိုသို့ သမိုင်းတင်ဖော်ပြရာတွင် ရေးသားထားသော မှတ်တမ်း၊ ကျမ်းဂန်များနှင့် သမိုင်းပညာရှင်အချင်းချင်း တည်းဖြတ်အတည်ပြုစစ်ဆေးပြီးမှသာ ရေးသားထားသည့် စာအုပ်စာတမ်းများ၊ တွေ့ရှိချက်များကို အခြေခံလေ့ရှိသည်။
သမိုင်းမတင်မီခေတ် လူသားအစ မျိုးရိုးဗီဇတိုင်းတာမှုများက လက်ရှိလူသားမျိုးရိုး(ဟိုမို ဆေပီယန်စ် - Homo sapiens)နှင့် လူနှင့် ပုံပန်းအနီးစပ်ဆုံး ဆွေမျိုးများဟုဆိုနိုင်သော ချင်ပန်ဇီမျောက်ဝံ (chimpanzees and bonobos)မျိုးရိုးတို့ သည် မူလမျောက်ဝံမျိုးရိုးမှ လွန်ခဲ့သောနှစ်ပေါင်း ၄.၆မှ ၆.၂သန်းခန့်တွင် ခွဲထွက်လာခဲ့ကြောင်း ညွှန်ပြထားသည်။
ခန္ဓာဗေဒအရလက်ရှိလူသားဟုဆိုနိုင်သူ (Anatomically modern human)များကို အာဖရိကတိုက်တွင် လွန်ခဲ့သည့် နှစ်ပေါင်း ၃၀၀,၀၀၀ခန့်တွင် ထွက်ပေါ်လာခဲ့သည်ဟု ဆိုသည်။
အဆိုပါလူများသည် အခြားမျိုးနွယ်စိတ်များနှင့် ကွဲပြားသော အပြုအမူများဖြစ်သော ခေတ်လူသားများ၏ အပြုအမူနှင့် ဆင်တူသောအပြုအမူတို့ကို လွန်ခဲ့သည့် နှစ်ပေါင်း ၅၀၀,၀၀၀ခန့်တွင် စတင်ကျင့်သုံးလာခဲ့ကြသည်။
ပြင်သစ်နိုင်ငံ၊ Lascaux၌ ၁၅,၀၀၀ BCE ပတ်ဝန်းကျင်ကာလတွင် ရေးဆွဲထားသည့် ဂူနံရံ ပန်းချီ ဩစတြီးယားနိုင်ငံမှ ၂၆,၅၀၀ BCE ပတ်ဝန်းကျင်ကာလတွင် ပြုလုပ်ထားသော "Venus of Willensdorf" လူ့​အဖွဲ့​အစည်းများ ပေါ်ပေါက်တိုးတက်လာခြင်း ၁၀,၀၀၀ BCE ခန့်တွင်စတင်သော ကျောက်ခေတ်သစ်အပြောင်းအလဲကာလ၌ စိုက်ပျိုးမွေးမြူရေးများ စတင်ပေါ်ပေါက်ကြီးထွားလာခဲ့ပြီး လူသားတို့၏ နေထိုင်မှုပုံစံကို အခြေခံအားဖြင့် ပြောင်းလဲသွားစေခဲ့သည်။
အရှေ့အလယ်ပိုင်းဒေသတွင် ၁၀,၀၀၀ BCE ပတ်ဝန်းကျင်၌ လည်းကောင်း၊ လက်ရှိတရုတ်နိုင်ငံတည်ရှိရာဒေသတွင် ၇,၀၀၀ BCE ပတ်ဝန်းကျင်၌ လည်းကောင်း၊ အိန္ဒုမြစ်ဝှမ်းဒေသနှင့် ဥရောပဒေသတွင် ၆,၀၀၀ BCE ပတ်ဝန်းကျင်၌ လည်းကောင်း၊ အမေရိကဒေသတွင် ၄,၀၀၀ BCE ပတ်ဝန်းကျင်၌ လည်းကောင်း လယ်ယာစိုက်ပျိုးရေးကို စတင်လုပ်ကိုင်ကာ ဖွံ့ဖြိုးတိုးတက်လာခဲ့သည်။
အရှေ့အလယ်ပိုင်းဒေသတွင် ၈,၅၀၀ BCE ပတ်ဝန်းကျင်၌ ဂျုံနှင့် ဘာလီစသော ကောက်နှံပင်များ(cereal crops)ကို စတင်စိုက်ပျိုးလာကြပြီး၊ သိုးနှင့် ဆိတ်များမွေးမြူခြင်းဖြင့် တိရစ္ဆာန်ရိုင်းများကို အိမ်သုံးအဖြစ်မွေးမြူခြင်း စတင်လာခဲ့ကြသည်။
မှတ်စုများ ကိုးကား စာစုစာရင်း ကဏ္ဍ:ကမ္ဘာ့သမိုင်း။
ကဇန်းပင်ကို တောင်သပေါ့ပင်၊ ကဇောင်းပင် ဟုလည်း ခေါ်ကြသည်။
အင်္ဂလိပ်အမည်မှာ urchin-fruited pandan/ thatch screwpine/ scrub breadfruit/ mat palm ဖြစ်သည်။
သိပ္ပံအမည် မျိုးရင်းမှာ Benstonea monticola Callm. & Burki. (Pandanaceae) ဖြစ်သည်။
လက်တင်ဘာသာအရ Benstonea ဆိုသည်မှာ မလေးရှား၊ ဖိလစ်ပိုင်နှင့် ကယ်လီဖိုးနီးယား ကလဲမွန့် တက္ကသိုလ်တို့တွင် ဆရာလုပ်ခဲ့သူ ရုက္ခဗေဒပါမောက္ခ Benjamin Stone အမှတ်တရအမည်ဖြစ်သည်။
အရှေ့တောင်အာရှမှ Pandanus မျိုးများကို သရုပ်ခွဲ သုတေသနပြုခဲ့သူဖြစ်သည်။
၂၀၁၄-ခုနှစ်ကပင် အထက်ပါမျိုးစုအမည်ကို ပြောင်းခဲ့သော်လည်း (IPNI) The International Plant Names Index တွင် Pandanus monticola ဟု ဖော်ပြထားဆဲ ဖြစ်သည်။
Pandanus ဆိုသည်မှာ သပေါ့ ကဇန်းစသော မျိုးများကို မလေးဘာသာဖြင့် ခေါ်သော အမည် Pandan မှ လက်တင်က တိုက်ရိုက်ယူထားခြင်း ဖြစ်သည်။
monticola ဆိုသည်မှာ တောင်ကုန်းတောင်တန်း စသည်ဖြင့် အဓိပ္ပာယ် ရသော လက်တင်စကား mons- နှင့် နေထိုင်သည်။
တည်ရှိသည်။
ပေါက်ရောက်သည် စသည့် သဘောပြ လက်တင်စကား colo တို့၏ ပေါင်းစပ်အဓိပ္ပာယ် ဖြစ်သည်။
-a ဟူသော နောက်ဆက်ကို ထည့်ပေါင်းလိုက်လျှင် နာမ်ပုဒ် ဖြစ်သွားသဖြင့် monticola ဆိုလျှင် တောင်ပေါ်နေသူ၊ တောင်ပေါ်မှာ ပေါက်သည့်အပင် စသည့်အဓိပ္ပာယ် ဖြစ်သည်။
Benjamin Stone အတွက် Benstone (Ben Stone) ဆိုသည့် စကားလုံးကိုယူပြီး Benstones ဟု အမှတ်တရ မျိုးစုအမည်ပေးခြင်း ဖြစ်သည်။
ဘင်စတုန်း၏ တောင်ပေါ်ပင်ဟု ဆိုနိုင်သည်။
သိမှတ်စရာ သပေါ့ပင်တစ်မျိုး ဖြစ်သည်။
အများအားဖြင့် တောင်ကုန်းများတွင်သာ ပေါက်တတ်သောကြောင့် တောင်သပေါ့(ဇာ) ဟုပင်ခေါ်ကြသည်။
ကဇန်းဟု လူသိပိုများသည်။
ရိုးရိုးသပေါ့ပင်များက ပိုမိုသိပ်သည်းစွာ အုံကျင်းဖွဲ့ ပေါက်တတ်သည်။
ကဇန်းခေါ် တောင်သပေါ့ပင်မှာ သပေါ့လို အုံနှင့်ကျင်းနှင့် မတွေ့ရ။
သပေါ့က အမြစ်မှ တဖြေးဖြေး ပွားတတ်သော်လည်း ကဇန်းက အမြစ်လျှောက်ပြီး မျိုးမပွားတတ်၊ အဖုတ်လိုက်သာ ပေါက်တတ်သည်။
အရွက်များမှာ သပေါ့ပင်၏ အရွက်များကဲ့သို့ ရွက်ပြားရှည်မျိုး ဖြစ်သော်လည်း ကဇန်းရွက်က ပိုထူ၊ ကြမ်းပြီး ပိုရျည်သည်။
ဆူးများမှာ သပေါ့ပင်ဆူးလို ရန်လိုသည့် ဆူးကြီးများမဟုတ်။
အရွက်နှုတ်ခမ်းမှ ဆူးများမှာလည်း သပေါ့ဆူးကဲ့သို့ မမာ မကြီးပေ။
တောသူတောင်သားများ ကဇန်းတောကို ဖြတ်သွားနိုင်သည်။
သပေါ့တောကို မဖြတ်နိုင်။
ဝါဆိုဝါခေါင်လများတွင် ကဇန်းပွင့်သည်။
အပွင့်မှာ ဆပ်သွားဖူးနှင့်တူသည်။
တချို့က မွှေးသည်ဟု ဆိုသော်လည်း နှစ်လိုဘွယ် မရှိသဖြင့် ဆပ်သွားဖူးကဲ့သို့ မသုံးကြချေ။
အသီးမှာ မော်လမြိုင်ဒူးရင်းသီး အငယ်စားနှင့် ဆင်တူသည်။
သီးညှာတံကြီး၍ ရှည်သည်။
တစ်ပင်၏ အဖူးမှာ တစ်လုံးမှ သုံးလုံးခန့်ထိ သီးသည်။
မှည့်လျှင် ချိုအီသောအနံ့ထွက်လာသည်။
ပျော်ကျသွားလျှင် ‌ကြောင်များနှင့် ငှက်များ၏ အစာဖြစ်သည်။
ကဇန်းတောများကို ခုတ်ပြီး တောင်ယာလုပ်ကိုင်သော်လည်း မလုပ်နိုင်သော နှစ်များတွင် မြေအောက်အမြစ်မှ ကဇန်းပင်များ ပြန်‌ပေါက်တတ်သည်။
ကဇန်းအရွက်များကို ရှေးခေတ်တောသူတောင်သားတို့က အိပ်ယာခင်းများ၊ စပါးလှန်းဖျာ စသည်တို့ ယက်လုပ်ကြသည်။
သို့သော် အချို့က ကဇန်းဖျာပေါ်တွင် အိပ်လျှင် ယောက်ျားဆိုပါက တဖြေးဖြေး ပိန်လာတတ်သည်။
သို့မဟုတ် အသားအရည် ပွစိစိဖြစ်ပြီး သွေးဆုတ်တတ်သည်။
မိန်းမဆိုလျှင် ဓမ္မတာရောဂါများ ဖြစ်တတ်သည်ဟု ဆိုကာ ကဇန်းဖျာများပေါ်တွင် မအိပ်ဝံ့ကြ။
တောကျေးလက်တွင် ကလေးဝက်သက်ပေါက်လျှင် ကဇန်းမြစ်ကို သွေးလိမ်းပေးသည်။
ဝင်းတင်ဝင်း၏ တက္ကသိုလ် သုတအဘိဓာန် မြန်မာအပင်များ၊ စာ-၁၊ ၂၀၁၉-ခုနှစ်၊ ပကြိမ် ကိုးကား Category:ပန်းပွင့်သောအပင် မျိုးစုများ။
ဒေါင်း၏ခြေလှမ်းကို စာသငယ်က တုပ၍ လှမ်းသကဲ့သို့ မိမိနှင့် မတန်မရာကို တုပပြုမူသည်။
"ဒေါင်းခြေရာမှာ စာသငယ်လှမ်းလျှင် ပင်ပန်းသည် ဆိုသကဲ့သို့ လည်းကောင်း၊" [၁၁၅၂-ခန့်] ကျည်း။
ဂျိုနီရှီကဲ့(),()သည် ဂျပန်နိုင်ငံသူ ဂျပန်လူမျိုး NMB48အဖွဲ့မှ ဂျပန်တကိုယ်တော် အဆိုတော် တစ်ဦး ဖြစ်သည်။
ဂျော်နီရှီးကဲ့ကို မတ်လလ ၁၈ရက်နေ့ ၁၉၉၅ ခုနှစ်တွင် 滋賀県ရှိဂါ့စီရင်စု၌ မွေးဖွားခဲ့သည်။
ဂျပန်အိုင်​ဒေါ အမျိုးသမီးအဖွဲ့ မှ NMB48၏ အဖွဲ့ဝင်ဟောင်း တစ်ဦး ဖြစ်သည်။
အတ္ထုပ္ပတ္တိ ၂၀၁၀ခုနှစ် စက်တင်ဘာလ ၂၀ ရက်နေ့တွင် NMB48၏ အဖွဲ့ဝင်ဖွင့်ပွဲမှ အဖွဲ့ဝင်ခွင့် လျှောက်လွှာတင်သွင်းခဲ့သည်။
၂၀၁၀ခုနှစ် အောက်တိုဘာလ ၉ ရက်နေ့တွင် ဂျော်နီရှီးကဲ့သည် NTT Pralaမှပံ့ပိုးသော Visit Zoo Campaign Support Project AKB48 Tokyo Autumn Festivalတွင် NMB48၏ ပထမအကြိမ် သုတေသနကျောင်းသူ၂၆ ယောက်ထဲမှ တစ်ယောက်အဖြစ် ဖော်ပြခြင်းခဲ့ရသည်။
၂၀၁၁ခုနှစ် ဇန်နဝါရီလ ၁ ရက်နေ့တွင် အိုဆာကာမြို့ 難波နမ်ဘာရှိ NMB48ပြဇာတ်ရုံ၌ NMB48အဖွဲ့၏ ပထမမျိုးဆက်သစ် အဖွဲ့ဝင် A 3rd Stageဖျော်ဖြေမှုကို စတင်ခဲ့ပြီး ရွေးချယ်ခံရသောအဖွဲ့ဝင် ၁၆ ယောက်ထဲမှ ခေါင်းဆောင်မင်းသမီး တစ်ဦးအဖြစ် သရုပ်ဆောင်ခဲ့သည်။
၂၀၁၁ခုနှစ် မတ်လ ၁၀ ရက်နေ့တွင် ဂျော်နီရှီးကဲ့သည် NMB48အဖွဲ့၏ Team Nရာထူး အဆင့် ၁ သုတေသနကျောင်းသူ ၁၆ဦးမှ ရွေးချယ်တင်မြှောက်ခြင်းခံရသူ တစ်ဦးအပါဝင်ဖြစ်သည်။
၂၀၁၂ခုနှစ် အောက်တိုဘာလ ၄ ရက်နေ့တွင် ဂျော်နီရှီးကဲ့သည် yTv ရုပ်မြင်သံကြားထုတ်လွှင့်မှုမှ (赤川次郎原အာကာတာဂျီ့နိုးဟာနာ့)ဇတ်လမ်း ပြသခြင်းဖြင့် ဂျော်နီရှီးကဲ့၏ ပထမဆုံး သရုပ်ဆောင်မှုကို ပြုလုပ်ခဲ့သည်။
ထို့အပြင် ဂျော်နီရှီးကဲ့သည် NMB48အဖွဲ့ဝင်များ၏ ပထမဦးဆုံး မင်းသမီး ဖြစ်လာခဲ့သည်။
AKB48 32ndシングル選抜総選挙 開票結果 - AKB48オフィシャルブログ（2013年6月8日） ၂၀၁၃ခုနှစ် မေလမှ ဇွန်လ အထိကျင်းပခဲ့သော AKB48၏ ၃၂ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၄၀ နေရာမှ Next Girls အဖြစ်ရွေးချယ်ခံခဲ့ရသည်။
၂၀၁၄ခုနှစ် မေလမှ ဇွန်လ အထိကျင်းပခဲ့သော AKB48၏ ၃၇ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၅၈ နေရာမှ Future Girls အဖြစ်ရွေးချယ်ခံခဲ့ရပြန်သည်။
「AKB48 37thシングル 選抜総選挙」開票結果 - AKB48オフィシャルブログ（2014年6月7日） ၂၀၁၅ခုနှစ် မေလမှ ဇွန်လ အထိကျင်းပခဲ့သော AKB48၏ ၄၁ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၃၆ နေရာမှ Future Girls အဖြစ်ရွေးချယ်ခံခဲ့ရပြန်သည်။
၂၀၁၆ခုနှစ် အောက်တိုဘာ ၁၈ ရက်နေ့တွင် NMB48 6th Anniversary Liveပွဲ၌ ကျင်းပခဲ့သော NMB48၏၆ နှစ်မြောက်နှစ်ပတ်လည်ပွဲတွင် NMB48မှ အဆင့်မြင့် ရာထူးရရှိကြောင်း တရားဝင် ကြေညာခဲ့သည်။
၂၀၁၇ခုနှစ် ဧပြီလ ၁၀ ရက်နေ့တွင် NMB48၏ ရာထူးအပ်နှင်း သဘင်ဖျော်ဖြေပွဲမှ ဂျော်နီရှီးကဲ့သည် NMB48အဖွဲ့မင်းသမီး အားလုံးမှ နံပါတ် ၁ အဆင့်မြင့် မင်းသမီးတစ်ဦးဖြစ်ခဲ့ပြီ ၂၀၁၇ခုနှစ် ဧပြီလ ၁၈ ရက်နေ့မှ MB48၏ ရာထူးအပ်နှင်း သဘင်ဖျော်ဖြေပွဲ ပြီးဆုံးခဲ့သည်။
山本彩 - Google+（2012年1月27日）吉田朱里 - Google+（2012年6月12日）「Riona...∩*入部できました♪*∩」 リンク切れ|date=2017年9月 |bot=InternetArchiveBot - NMB48オフィシャルブログ（2012年2月15日）「何系?(っω`*) -kei-」 - NMB48オフィシャルブログ（2011年1月16日）『NMB48 COMPLETE BOOK 2012』（光文社）本人談要ページ番号date=2014年11月 ပြင်ပလင့်များ ဂျော်နီရှီးကဲ့ （၂၀၁၄ခုနှစ် အောက်တိုဘာ ၁၆နေ့မှစတင်ဖွင့်သောအကောင့် ） ဂျော်နီရှီးကဲ့ ဂျော်နီရှီးကဲ့ ဂျော်နီရှီးကဲ့ ဂျော်နီရှီးကဲ့သို့မဟုတ်အိုစု့ကဲ့၊ ဂါမီနိရှီးကဲ့」Powered by Ameba ကိုးကားချက်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၅ မွေးဖွားသူများ ကဏ္ဍ:ဂျပန်ဘာသာစကား ပါဝင်သော ဆောင်းပါးများ။
ဒေးဗစ် ဘင်ဂူရီယင်( ; )သည် အစ္စရေးနိုင်ငံကို စတင်တည်ထောင်ခဲ့သူတစ်ဦးဖြစ်ပြီး အစ္စရေးနိုင်ငံ၏ ပထမဆုံး ဝန်ကြီးချုပ်ဖြစ်သည်။
ဗြိတိန်နိုင်ငံလက်အောက်ခံ ပါလက်စတိုင်းနယ်မြေရှိ ဂျူးအသိုက်အဝန်းခေါင်းဆောင်အဖြစ် ၁၉၃၅မှ အစ္စရေးနိုင်ငံစတင်ပေါ်ပေါက်လာသော ၁၉၄၈ခုနှစ်အထိ တာဝန်ထမ်းဆောင်ခဲ့ပြီး အစ္စရေးနိုင်ငံကို ၁၉၆၃ခုနှစ်အထိ ဆက်လက်ဦးဆောင်ခဲ့သည်။
ကိုကား ကဏ္ဍ:အစ္စရေးနိုင်ငံ၏ ဝန်ကြီးချုပ်များ။
အီတလီ အမျိုးသား ဘောလုံးအသင်း (; ) သည် နိုင်ငံတကာ ဘောလုံးအားကစားတွင် ၁၉၁၀ခုနှစ် ၎င်းတို့၏ပထမဆုံးပွဲမှစတင်၍ အီတလီနိုင်ငံကို တရားဝင်ကိုယ်စားပြု ကစားခဲ့သည်။
အသင်းသည် ဖီဖာအဖွဲ့၏ နိုင်ငံတကာ စီရင်မှုအောက်တွင်ရှိပြီး ဥရောပတွင် ဥရောပ ဘောလုံးအဖွဲ့ချုပ် ကကိုင်တွယ်သည်။
ဥရောပ ဘောလုံးအဖွဲ့ချုပ်ကို အီတလီ ဘောလုံးအဖွဲ့ချုပ် (FIGC) က ပူးတွဲတည်ထောင်ခဲ့ခြင်းဖြစ်သည်။
အီတလီအသင်း၏ အိမ်ကွင်းပွဲစဉ်များကို အီတလီအနှံ့ရှိ အားကစားကွင်းများ၌ ကျင်းပကြပြီး အသင်းလေ့ကျင့်ရေးကွင်း 'Centro Tecnico Federale di Coverciano' သည် ဖလောရန့်စ်မြို့၏ အနီးနားမြို့ ကိုဗေးချားနို မြို့တွင် တည်ရှိသည်။
ဖီဖာ ကမ္ဘာ့ဖလားသမိုင်းတစ်လျှောက်တွင် အအောင်မြင်ဆုံးသော အသင်းများအနက် တစ်သင်းဖြစ်၍ ကမ္ဘာ့ဖလား လေးကြိမ် (၁၉၃၄၊ ၁၉၃၈၊ ၁၉၈၂၊ ၂၀၀၆) ရရှိခဲ့ကာ ၁၉၇၀နှင့် ၁၉၉၄ ကမ္ဘာ့ဖလားများတွင် ဗိုလ်လုပွဲအထိ တက်လှမ်းနိုင်ခဲ့ပြီး ၁၉၉၀ တွင် တတိယ၊ ၁၉၇၈ တွင် စတုတ္ထအဆင့်များ ရရှိခဲ့သည်။
၁၉၃၈ တွင် ကမ္ဘာ့ဖလားအနိုင်ရဆုဖလားကို ပထမဆုံး ကာကွယ်နိုင်သည့် အသင်းဖြစ်လာပြီး ဒုတိယ ကမ္ဘာစစ်ဖြစ်ပွားမှုကြောင့် ယင်းဆုဖလားကို နောက်ထပ် (၁၂)နှစ်တိုင်တိုင် ထိန်းသိမ်းနိုင်ခဲ့သည်။
'ဥရောပ အလယ်ပိုင်း နိုင်ငံတကာဖလား' (Central European International Cup) ကို ၁၉၂၇-၃၀ ပြိုင်ပွဲ နှင့် ၁၉၃၃-၃၅ ပြိုင်ပွဲတို့တွင်လည်း အနိုင်ရရှိခဲ့သည်။
ပထမဆုံး ကမ္ဘာ့ဖလားဆုနှစ်ခုကြားတွင် အိုလံပစ်ဘောလုံးပြိုင်ပွဲ (၁၉၃၆) ၌လည်း အနိုင်ရရှိခဲ့ပေသည်။
၁၉၄၉ လေယာဉ်ပျက်ကျမှု၌ အသင်း၏ အများစုသော ကစားသမားများ သေဆုံးခဲ့ရပြီး နောက်ထပ်ကျင်းပခဲ့သော ကမ္ဘာ့ဖလားပြိုင်ပွဲနှစ်ရပ်တွင် အုပ်စုအဆင်မှ မကျော်နိုင်ခဲ့သည့်အခြေနေနှင့် ၁၉၅၈ ပြိုင်ပွဲတွင် ခြေစစ်ပွဲပင် မအောင်သော အခြေနေများ တွေ့ကြုံခဲ့ရသည်။
ယင်းနောက်ပိုင်း ပြုလုပ်သော ကမ္ဘာ့ဖလားခြေစစ်ပွဲများ အောင်မြင်ပြီး ၂၀၁၈ ခြေစစ်ပွဲတွင် အောင်မြင်ခဲ့ခြင်းမရှိပေ။
၁၉၆၈ ခန့်တွင် အီတလီအသင်းသည် ပြန်လည်စုစည်းနိုင်ခဲ့ပြီး ၁၉၆၈ ဥရောပဖလား ရရှိခဲ့သည်။
ဥရောပဖလား ခြေစစ်ပွဲများ မအောင်မြင်ခဲ့သော ကာလများရှိခဲ့ပြီး ၂၀၀၀ နှင့် ၂၀၁၂ တို့တွင် ဥရောပဖလား ဗိုလ်လုပွဲသို့ ရောက်ရှိခဲ့ကာ ၂၀၂၀ ဥရောပဖလားပြိုင်ပွဲတွင် ချန်ပီယံဆုရရှိခဲ့သည်။
FIFA Confederations Cup ပြိုင်ပွဲ၏ အမြင့်ဆုံးအဆင့် အနေဖြင့် ၂၀၁၃၌ တတိယနေရာ ရခဲ့၏။
အီတလီအသင်းကို 'ယက်သ်ဇူရီ' (gli Azzurri) အပြာရောင်များ (မိုးပြာရောင်) အဖြစ်သိရှိကြ၍ ထိုအပြာဖျော့ (Savoy blue) သည် အီတလီနိုင်ငံကို ကိုယ်စားပြုသော နိုင်ငံအသင်းများ၏ အသုံးများသော အရောင်ဖြစ်သည်။
၁၈၆၀ မှ ၁၉၄၆ အထိ အီတလီဘုရင့်နိုင်ငံကို အုပ်စိုးသွားခဲ့သော စာဗွိုင်းမင်းဆက် အိမ်တော်(နန်းတော်) (House of Savoy) ၏ ရိုးရာဆေးအရောင်လည်း ဖြစ်သည်။
အီတလီ အမျိုးသား ဘောလုံးအသင်းသည် အခြားထိပ်တန်း ပြိုင်ဖက်အသင်းများနှင့် နှစ်ကာလရှည်စွာ ပြိုင်ဖက်ဖြစ်ခြင်းကြောင့်လည်း ကျော်ကြားသည်။
ဘရာဇီးအသင်း၊ ခရိုအေးရှားအသင်း၊ ပြင်သစ်အသင်း၊ ဂျာမနီအသင်းနှင့် စပိန်အသင်းတို့ဖြစ်ကြသည်။
ဖီဖာ ကမ္ဘာ့စာရင်းတွင် အီတလီသည် အဆင့် (၁) အကြိမ်အချို့ရရှိခဲ့ပြီး (၁၉၉၃ ဩဂုတ်မှ နိုဝင်ဘာ၊ ၂၀၀၇ ရှိ အချို့လများ) အဆိုးရွားဆုံးရလဒ်မှာ ၂၀၁၈ ဩဂုတ်တွင် ကမ္ဘာ့အဆင့် (၂၁) ရရှိခဲ့သည်။
မှတ်စု ကိုးကား ကဏ္ဍ:အီတလီ အမျိုးသား ဘောလုံးအသင်း ကဏ္ဍ:အီတလီနိုင်ငံရှိ ဘောလုံးအသင်းများ။
thumb|မြက်ခင်းပြင်တစ်ခုအပေါ်၌ ရေခဲမှတ်ထက်နိမ့်သော အရိပ်ကျနေသောနေရာတွင် တွေ့ရသော ပုံဆောင်ခဲပုံရှိ နှင်းခဲပြင် (အပြာရောင်၊ ပုံညာဘက်အောက်ပိုင်း)၊ မကြာသေးမီက နေရောင်ထိတွေ့ခဲ့သဖြင့် နွေးနေသော်လည်း ရေခဲမှတ်ထက်နိမ့်နေသေးသော နှင်းခဲပြင်တစ်ကြောင်း (အဖြူရောင်၊ ပုံအလယ်ပိုင်း)၊ နေနှင့်ကြာကြာ ထိတွေ့ပြီး နှင်းခဲများအရည်ပျော် ကင်းစင်သွားပြီး မြက်ခင်းပြန်ပေါ်လာသောနေရာ (အစိမ်းရောင်၊ ပုံဘယ်ဘက်အပေါ်ပိုင်း) နှင်းခဲ(frost)ဆိုသည်မှာ ရေခဲမှတ်ထက်မြင့်သော ပတ်ဝန်းကျင် ရေငွေ့မှ ရေခဲမှတ်ထက်နိမ့်သော မျက်နှာပြင်အမာနှင့် ထိတွေ့သောအခါ၌ ဖြစ်ပေါ်လာသော ရေခဲပြင်အပါးကို ခေါ်သည်။
ဤသို့ဖြစ်ပေါ်ရာတွင် အငွေ့ (Gas)အဆင့်ဖြစ်သော ရေငွေ့မှ အစိုင်အခဲ (Solid)အဆင့်ဖြစ်သော ရေခဲအဖြစ်သို့ ဓာတုအဆင့်ပြောင်းလဲခြင်း (Phase transition)ဖြစ်သွားခဲ့သည်။
သမပိုင်းဒေသများတွင် နှင်းခဲများကို မြေပြင်အနီးရှိ မျက်နှာပြင်များတွင် ကျိုးပျက်လွယ်သော အဖြူရောင်ပုံဆောင်ခဲများအဖြစ် အများအားဖြင့် တွေ့ရသည်။
ပိုအေးသောဒေသများတွင်မူ ပုံစံအမျိုးမျိုးကိုတွေ့ရှိနိုင်သည်။
ကိုးကား ကဏ္ဍ:ရွာကျခြင်း။
ဆိုဗီယက်ယူနီယံ အမျိုးသား ဘောလုံးအသင်း (; ; ) သည်ဆိုဗီယက်ပြည်ထောင်စု၏ အမျိုးသားဘောလုံးအသင်းဖြစ်သည်။
ပြည်ထောင်စုပြိုကွဲပြီးနောက် အသင်းသည် CIS အမျိုးသား ဘောလုံးအသင်းအဖြစ် (ယာယီ) ပြောင်းခဲ့ပြီး ဖီဖာက CIS အသင်း (နောက်ဆုံးတွင် ရုရှားအသင်း) ကို ဆိုဗီယက်၏ ဆက်ခံသူအဖြစ် ယူဆသတ်မှတ်ခဲ့သည်။
ထို့ကြောင့် ယခင်ရရှိဖူးသော စံချိန်မှတ်တမ်းများကို ထိုအသင်းအတွက် ထားရှိပေးအပ်ခဲ့သည်။
(အိုလံပစ် မူဝါဒကြောင့် အိုလံပစ် မှတ်တမ်းများကို ပေါင်းစပ်ပေးခဲ့ခြင်းမရှိပေ) မည်သို့ပင်ဆိုစေ ဆိုဗီယက်အသင်း၏ ယခင်ကစားသမား အများစုသည် ရုရှား SFSR ပြင်ပမှဖြစ်သော ယူကရိန်း SSR မှ အဓိကဖြစ်၍ ဆိုဗီယက်ပြိုကွဲပြီးနောက်ပိုင်း ယခင် ယူကရိန်း SSR မှ ကစားသမား Andrei Kanchelskis တို့အချို့သည် အသစ်ဖြစ်လာသော ရုရှား အမျိုးသား ဘောလုံးအသင်းတွင် ပါဝင်ကစားခဲ့သည်။
ဆိုဗီယက်ယူနီယံအသင်းသည် ၁၉၇၄ နှင့် ၁၉၇၈ တို့တွင် ကမ္ဘာ့ဖလား ခြေစစ်ပွဲမအောင်မြင်ခဲဘဲ စုစုပေါင်း ဖိုင်နယ်ပွဲ (၇) ပွဲ (ကွာတား၊ ဆီမီး) တက်ရောက်နိုင်ခဲ့ပြီး ၁၉၆၆ ပြိုင်ပွဲတွင် စတုတ္ထ ရရှိခဲ့သည်။
ဥရောပဖလားပြိုင်ပွဲမျအတွက် ငါးကြိမ် ခြေစစ်ပွဲအောင်မြင်ခဲ့ကာ ပထမဆုံးကျင်းပသော ဥရောပဖလား - European Nations' Cup (၁၉၆၀) ကို အနိုင်ရရှိခဲ့သည်။
အိုလံပစ်ပြိုင်ပွဲများတွင်လည်း ပါဝင်ခဲ့ပြီး ၁၉၅၆ နှင့် ၁၉၈၈ အိုလံပစ် ဘောလုံးပြိုင်ပွဲများတွင် ရွှေတံဆိပ်ဆုရရှိခဲ့သည်။
၁၉၅၈ တွင် ဖီဖာက အမျိုးသားအသင်းများကို အိုလံပစ်တွင် ပါဝင်စေခြင်းမရှိရစေသော စည်းကမ်းရှိခဲ့သော်လည်း ဆိုဗီယက်က အမျိုးသားအသင်းကို သာ စေလွှတ်ခဲ့သည်။
(အိုလံပစ်ပြိုင်ပွဲတွင် ယင်းကာလက အပျော်တမ်းကစားသမားများသာ ပါဝင်ရန်ဖြစ်ပြီး ဆိုဗီယက်က စစ်တပ်မှ ၎င်းတို့၏ အကောင်းဆုံးကစားသမားများကို ရွေးချယ်စေလွှတ်ခဲ့ကြသည်။
) ကိုးကား။
right|၁၉ရာစု ဟင်းမလော့ပင် သရုပ်ပြပုံ ဟင်းမလော့ပင်သည် အဆိပ်ရှိသော အပင်တစ်မျိုးဖြစ်သည်။
အင်္ဂလိပ်အမည်မှာ hemlock သို့မဟုတ် poison hemlock ဖြစ်ပြီး ရုက္ခဗေဒအမည်မှာ Conium maculatum ဖြစ်သည်။
Apiaceae ဟုခေါ်သည် မုန်လာဥမျိုးနွယ်ဝင်အပင်ဖြစ်ပြီး ဥရောပတိုက်နှင် မြောက်အာဖရိကတိုက်တွင်ပေါက်သော အပင်မျိုးဖြစ်သည်။
ကျယ်ပြန့်သော သာမန် သဘာဝပတ်ဝန်းကျင်တွင် ပေါက်ရောက်ရန်ခက်ခဲသည့် အပင်မျိုးဖြစ်သော်လည်း ၎င်း၏ အမိမြေအပြင်ပိုင်း ဒေသများတွင်လည်း တွေ့ရတတ်သည်။
ဥပမာအားဖြင့် တောင်နှင့် မြောက်အမေရိကတိုက်၊ ဩစတေးလျှနှင့် အနောက်အာရှဒေသများ၌ စမ်းသပ်စိုက်ပျိုးရာတွင်လည်း‌ ပေါက်ရောက်သည်ကိုတွေ့ရသည်။
ဟင်းမလော့ပင်မှ ထုတ်ယူ ရရှိသော အဆိပ်ဖြင့် ဂရိလူမျိုး ဒဿနိကဗေဒပညာရှင် ဆိုကရေးတီးကို အဆုံးစီရင်ခဲ့ဖူးသည်။
C. Gill (1973), "The Death of Socrates" Archived 1 December 2017 at the Wayback Machine Cambridge University Press: The Classical Quarterly & Houston Community College, Accessed 23 November 2017 ပြခန်း ကိုးကား ကဏ္ဍ:အဆိပ်ရှိသော အပင်များ ကဏ္ဍ:ပန်းပွင့်သော အပင်များ။
ဟန်ဂေရီ အမျိုးသား ဘောလုံးအသင်း (; ) သည် ဟန်ဂေရီနိုင်ငံကို ကိုယ်စားပြုသော အမျိုးသား ဘောလုံးဖြစ်ကာ ဟန်ဂေရီဘောလုံးအဖွဲ့ချုပ်က စီမံအုပ်ချုပ်သည်။
ဖီဖာ ကမ္ဘာ့ဖလား ဗိုလ်လုပွဲများတွင် (ကွာတား၊ ဆီမီး အပါအဝင်) ကိုးကြိမ်၊ ဥရောပဖလားပြိုင်ပွဲ ဗိုလ်လုပွဲများတွင် (ကွာတာ၊ဆီမီး အပါအဝင်) သုံးကြိမ်တိုင်တိုင် တက်လှမ်းနိုင်ခဲ့သည်။
အိမ်ကွင်းပွဲစဉ်များကို ပုရှ်ကာ့ရှ် အားကစားကွင်းတွင် ကျင်းပကြ၍ ထိုကွင်းကို ၂၀၁၉ နိုဝင်ဘာတွင် ဖွင့်လှစ်ခဲ့ကြသည်။
ဟန်ဂေရီအသင်းသည် ဂုဏ်သိက္ခာရှိသော ဘောလုံးသမိုင်းတစ်ရပ်ကို ပိုင်ဆိုင်ထားကာ အိုလံပစ်ပြိုင်ပွဲတွင် သုံးကြိမ် ဗိုလ်စွဲထားသည်။
၁၉၃၈ နှင့် ၁၉၅၄ ကမ္ဘာ့ဖလား၏ ဒုတိယဆုရှင်ဖြစ်ခဲ့၍ ၁၉၆၄ ဥရောပဖလားတွင် တတိယဆု ချိတ်ခဲ့သည်။
၁၉၅၀နှစ်များတွင် ဟန်ဂေရီသည် အားကစားတော်လှန်ရေးတစ်ခုဖြစ်ပွားခဲ့ပြီး 'နေရာစုံဖြည့် နည်းဗျူဟာ' (Total Football) အခြေခံ နည်းစနစ်ပိုင်းများကို အခြေချပေးခဲ့ကာ (၂၀)ရာစုနှစ်၏ ထိပ်တန်းဂိုးသွင်းရှင် ဖဲရန့်တ်စ် ပုရှ်ကာ့ရှ်ပါဝင်ခဲ့သော ရွှေရောင်အသင်းနှင့်အတူ နိုင်ငံတကာဘောလုံးလောကကို လွှမ်းမိုးနိုင်ခဲ့သည်။
Blatter unveils FIFA Puskas Award ပုရှ်ကာ့ရှ်ကို ရည်ရွယ်၍ ဆုအသစ်တစ်မျိုး 'ပုရှ်ကာ့ရှ်ဆု' ကို တီထွင်ပေးခဲ့သည်။
ထိုခေတ်ကာလက အသင်းသည် အဲလိုအဆင့် (Elo Ranking) အမြင့်ဆုံးရရှိခဲ့၍ ၁၉၅၄ တွင် အမှတ် ၂၂၃၀ ဖြင့်ရပ်တည်နိုင်ခဲ့ကာ (၃၁)ပွဲ ရှုံးပွဲမရှိဖြင့် ဘောလုံးသမိုင်းတစ်လျှောက် ရှုံးပွဲမရှိစံချိန်များအနက် တစ်ခုအပါအဝင်ဖြစ်သည်။
ထိုစံချိန်သည် လေးနှစ်တာကာလအထိဖြစ်ခဲ့ပြီး ရာစုနှစ်၏ အကောင်းဆုံးပွဲ (အင်္ဂလန် vs ဟန်ဂေရီ) အပါအဝင်ဖြစ်သည်။
ဤသို့အောင်မြင်မှုများရှိသော်လည်း ဟန်ဂေရီအသင်းသည် ၁၉၆၈ ဖီဖာ ကမ္ဘာ့ဖလားမှ ဖယ်ရှားခြင်း ခံခဲ့ရသည်မှစ၍ ကမ္ဘာ့ဖလားပွဲများတွင် နှစ်ကာလများစွာ ပါဝင်နိုင်ခဲ့ခြင်းမရှိခဲ့ပေ။
နှစ်သုံးဆယ်ကြာကြာ ပါဝင်နိုင်ခဲ့ခြင်းမရှိဘဲ ၁၉၉၆ ၌ ဖီဖာအဆင့် (၈၇) ဖြင့်ရပ်တည်ခဲ့၍ ၂၀၀၈ ဥရောပခြေစစ်ပွဲ အုပ်စုပွဲစဉ်တွင်လည်း အဆင့်(၆)သာ ရရှိခဲ့သည်။
၂၀၁၆ ဥရောပဖလားပြိုင်ပွဲတွင် နှစ်ပေါင်းလေးဆယ်အတွင်း အကောင်းဆုံးယှဉ်ပြိုင်နိုင်ခဲ့ပြီး (၁၆)သင်း အဆငိ့သို့ ရောက်ရှိခဲ့သည်။
ကိုးကား ကဏ္ဍ:ဟန်ဂေရီ အမျိုးသား ဘောလုံးအသင်း။
ကိုးကား ကဏ္ဍ:ထပ်တယူနှင့် အလားတူငှက်များ ကဏ္ဍ:အရှေ့တောင်အာရှတွင် တွေ့ရှိရသော ငှက်များ။
ကော့ပငန်း (, , )(Thai: เกาะพะงัน, RTGS: Ko Pha-ngan, pronounced [kɔ̀ʔ pʰā.ŋān]) သည် ထိုင်းနိုင်ငံတောင်ပိုင်းရှိ ဆူရတ်ဌာနီခရိုင်၊ ထိုင်းပင်လယ်ကွေ့တွင်ရှိသော ကျွန်းတခုဖြစ်သည်။
ကော့ပငန်းကျွန်းရှိ ဟာ့ဒင်းကမ်းခြေတွင် လပြည့်ညတိုင်း ကျင်းပသည့် လပြည့်ပါတီ(Full moon Party)ကြောင့် လူသိများသည်။
၎င်းကျွန်း၏ ညီအမ ကျွန်းနှစ်ခုမှာ တောင်ဘက်ရှိ ကော့စမွီကျွန်းနှင့် မြောက်ဘက်ရှိ ကော့တောင်ကျွန်းငယ်ကလေးတို့ဖြစ်သည်။
ခန့်မှန်းအကျယ်အဝန်း ၄၀ ကီလိုမီတာ (ပျမ်းမျှလမ်းလျှောက်ချိန် ခန့်မှန်းချေ ၁၀နာရီခန့်) ကုန်းမြေမကြီးမှ ၅၅ကီလိုမီတာခန့်ကွာဝေး ကော့စမွီကျွန်းမှ ၁၅ ကီလိုမီတာခန့်ကွာဝေး ကော့တောင်ကျွန်းမှ ၃၅ကီလိုမီတာခန့် အဓိကမြို့ ထောင်ဆလာ အမြင့်ဆုံးတောင်: ခေါင်လ၊ ၆၃၀မီတာ သမိုင်း ကော့ပငန်းကျွန်းအမည်မှာ ထိုင်းတောင်ပိုင်းသုံး စကားလုံးဖြစ်သည့် ငန်း မှ ဆင်းသက်လာပြီး "သဲတန်း"ဟူ၍ အဓိပ္ပာယ်ရသည်။
၎င်းကျွန်းပေါ်တွင် သဲသောင်တန်းများစွာရှိသည်။
ထိုင်းဘုရင်များ၏ အကြိုက်ဆုံးဒေသဖြစ်ခဲ့သည်မှာ ကြာမြင့်ပြီးဖြစ်သည်။
ဥပမာအနေဖြင့် ရာမ ၅ သို့မဟုတ် ချူလာလောင်ကွန်းမင်း၏ နန်းသက်တလျှောက်တွင် ကော့ပငန်းကျွန်းသို့ ၁၄ကြိမ်တိုင်အောင်လည်ပတ်ခဲ့ဖူးသည်။
‌၁၉၇၇ခုနှစ် ကော့စမွီကျွန်းတွင် တွေ့ရှိရသည့် ဒေါင်ဆန်ယဉ်ကျေးမှုအမွေဖြစ်သည့် ကြေးစည်သည် ကော့စမွီကျွန်း၊ ကော့ပငန်းကျွန်းများနှင့် အခြား ကျွန်းများတွင် လွန်ခဲ့သည့်နှစ်ပေါင်း ၂၀၀၀ခန့်ကတည်းက လူများနေထိုင်ခဲ့သည်ဆိုသည့် ခိုင်မာသော သက်သေအထောက်အထားများပင်ဖြစ်သည်။
မလေးရှားကျွန်ဆွယ်မှ လှေများဖြင့် ခရီးထွက်လာသည့် ပင်လယ်ပျော်များ(Semung, and Proto-Malay)သည် ကော့ပငန်းကျွန်းတွင် စတင်နေထိုင်ခဲ့သည် ပထမဆုံးသောလူအဖွဲ့အစည်းဖြစ်သည်ဟူ၍ သမိုင်းပညာရှင်အချို့နှင့်ရှေးဟောင်းသုတေသီများ ယုံကြည်ကြသည်။
လွန်ခဲ့သည့်ရာစုနှစ်အတွင်း ကျွန်း၏ လူဦး ရေသည်တဖြည်းဖြည်းတိုးများလာခဲ့သည်။
နောက်ပိုင်းတွင်သံဖြူတူးဖော်ခြင်းသည်စီးပွားရေး၏တစ်စိတ်တစ်ပိုင်းဖြစ်လာခဲ့သည်။
၁၉၇၀ ပြည့်လွန်နှစ်များတွင်သတ္ထုတူးဖော်ခြင်းလုပ်ငန်းသည်ယိုယွင်းပျက်စီးခဲ့ပြီးနောက်ဆုံးတွင်အဆုံးသတ်ခဲ့သည်။
ထို့နောက်ဆယ်စုနှစ်အတွင်း ခရီးသွားလုပ်ငန်းအား ပြောင်းလဲလုပ်ကိုင်လာခဲ့ကြသည်။
ယခုအခါ ကျွန်းသည်ကမ္ဘာလှည့်ခရီးသည်များအတွက်အဓိကနေရာဖြစ်သည်။
ဒေသဆိုင်ရာစီးပွားရေးအတွက်ငါးဖမ်းခြင်းနှင့်အုန်းသီးစိုက်ပျိုးခြင်းသည်လည်း အဓိကစီးပွားရေးလုပ်ငန်းတစ်ခုဖြစ်သည်။
ကျွန်း၏မြေမျက်နှာသွင်ပြင်ကြောင့် နေထိုင်သူများသည် ကမ်းရိုးတန်းတလျှောက်နေထိုင်ကြသည်။
ယေဘူယျအားဖြင့် ကျွန်းပေါ်ရှိ တောင်များအတွင်းသို့ လူများအပေါက်ရောက်နိုင်ချေ။
ကျွန်း၏တဝက်ခန့်အား အမျိုးသားဥယျာဉ်အဖြစ် ထားရှိပြီး ကော့ပငန်း၏ ၈၀ကီလိုမီတာစကွဲအထက်သည် မပျက်စီးသေးသည့် သစ်တောကြီးများနှင့် မတူကွဲပြားသည့် အပင်နှင့် သတ္တဝါများပေါက်ရောက်နေထိုင်ကြသည်။
၎င်းကျွန်းအား နတ်ကြီးသောကျွန်းတစ်ကျွန်းအဖြစ်လည်း မှတ်ယူကြပြီး ကျွန်‌းပေါ်တွင် ဗုဒ္ဓဘုရားကျောင်းများ၊ ကျန်းမာရေးဆိုင်ရာနေရာများ၊ရေပူစမ်းများ နှင့် တရားစခန်းများအားလည်းတွေ့ရသည်။
thumb|ခရီးသွားရန် မော်တော်ဆိုင်ကယ်အား အဓိကအသုံးပြုသည်။
thumb|နံနက်ခင်းမြင်ကွင်း၊ ထောင်နိုင်ပန် ပို့ဆောင်ဆက်သွယ်ရေး ဆူရတ်ဌာနီခရိုင်တွင်ရှိသော လှေဆိပ် ၃ခု မှလည်းကောင်း ချွန်ပေါ်မြို့တွင်ရှိသော လှေဆိပ်တခုမှလည်းကောင်း ရေယာဉ်များဖြင့်လာရောက်လည်ပတ်နိုင်သည်။
အခြားရွေးချယ်စရာတစ်ခုမှာ ကော့စမွီကျွန်းမှ ကူတို့လှေဖြင့်လည်း လာရောက်လည်ပတ်နိုင်သေးသည်။
(ရာဇဖယ်ရီ လှေဆိပ်သည် ကော့ပငန်းကျွန်းမှ ၉ကီလိုမီတာအကွာတွင်ရှိသည်။